It's a Mad, Mad, Mad, Mad World
It's a Mad, Mad, Mad, Mad World (, na prostoru bivše Jugoslavije poznatiji pod naslovom Taj ludi, ludi, ludi, ludi svijet je američka filmska komedija snimljena 1963. godine, poznata kao jedna od najspektakularnijih i najuticajnijih ostvarenja žanra u drugoj polovici 20. vijeka.

Radnja filma započinje na zagušenoj kalifornijskoj cesti gdje iz zatvora nedavno pušteni pljačkaš banaka (koga tumači Jimmy Durante) strada u prometnoj nesreći te grupi slučajnih namjernika na samrti oda lokaciju opljačkanog novca; nakon što se oni ne uspiju dogovoriti o njegovoj podjeli, slijedi bjesomučna utrka u kojoj se ne biraju sredstva.

Stanley Kramer je prije snimanja filma stekao ugled kao autor zapaženih socijalno i politički angažiranih drama. Nastojeći pokazati kako je u stanju snimati žanrovski raznovrsni opus, došao je na zamisao da snimi "komediju koja će okončati sve komedije". Mad World je zato snimljen u stilu epskih "filmova većih od života" koji su karakterizirali tadašnji Hollywood, ali u pravilu bili historijski, ratni ili vestern filmovi. Mad World je tako trajao tri sata, imao enormni budžet, sadržavao spektakularne scene jurnjava, ali i također glumački ansambl koji su činili tada najpopularniji američki komičari spremni da se pojave u relativno malenim ulogama. Kramer mnoge od njih nije uspio "ugurati" u zaplet, te su mnogi, kao na primjer, Don Knotts i Jerry Lewis, pristali na cameo nastupe. Dodatna atrakcija je bilo korištenje posebnog sistema widescreen slike poznatog kao Cinerama.

Mad World je nakon premijere doživio ogroman uspjeh te postao treći najgledaniji film u američkim kino-dvoranama 1964. godine. Usprkos toga, zbog enormnog budžeta, trebalo je vremena da uspije vratiti uloženo. Distributeri su protiv Kramerove želje nakon premijere isjekli 38 minuta; originalna verzija je restaurirana tek 2014. godine.

Osnovni zaplet filma je, sa većim ili manjim varijacijama, kasnije korišten u nizu akcijskih komedija kao što su Scavenger Hunt iz 1979. i Million Dollar Mystery iz 1987. godine.

Izvori

Vanjske veze

 
 
 
 
 
 
 
 Writer Mark Evanier discusses his favorite movie
 Visual guide to the general release cast
 Evanier's analysis of the film's various running times 
 Still a 'Mad, Mad, Mad, Mad World'?
 Widescreen Museum article on the film
 Road scenes from It's a Mad, Mad, Mad, Mad World
 Paul Scrabo's podcast focusing on the film's history, music and legacy
 Airport scenes from It's a Mad, Mad, Mad, Mad World 
 
 Jay Weston:  It Was a "Mad World" Last Night at the Motion Picture Academy!

Američki filmovi
Filmske komedije
Epski filmovi
Filmovi ceste
Filmovi potjere
Authority control 2